ประกาศคณะกรรมการกํากับตลาดทุนที่ ทธ. 28/2553เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ประเภทหุ้นกู้สกุลเงินตราต่างประเทศ ในประเทศไทย อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 114 และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ ข้อ ๑ ในประกาศนี้1. "บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน2. "หุ้นกู้สกุลเงินตราต่างประเทศ" หมายความว่า หุ้นกู้สกุลเงินตราต่างประเทศที่ได้รับอนุญาตให้เสนอขายในประเทศไทยตามประกาศคณะกรรมการกํากับตลาดทุนว่าด้วยการเสนอขายหุ้นกู้สกุลเงินตราต่างประเทศในประเทศไทย3. "วงเงินจัดสรร" หมายความว่า วงเงินลงทุนในหุ้นกู้สกุลเงินตราต่างประเทศซึ่งธนาคารแห่งประเทศไทยมอบหมายให้สํานักงานเป็นผู้จัดสรรวงเงิน (4) "ผู้ลงทุนทั่วไป" หมายความว่า ผู้ลงทุนที่มิใช่ผู้ลงทุนประเภทสถาบันตามที่ธนาคารแห่งประเทศไทยอนุญาตให้ลงทุนในหลักทรัพย์ต่างประเทศได้อยู่แล้วข้อ ๒ ในการให้บริการเป็นนายหน้าซื้อขายหลักทรัพย์ การค้าหลักทรัพย์และการจัดจําหน่ายหลักทรัพย์ ประเภทหุ้นกู้สกุลเงินตราต่างประเทศ ให้กับผู้ลงทุนทั่วไปซึ่งต้องใช้วงเงินจัดสรร ให้บริษัทหลักทรัพย์ปฏิบัติตามหลักเกณฑ์ที่กําหนดในประกาศนี้ หมวด ๑ หลักเกณฑ์ในการประกอบธุรกิจ ข้อ ๓ ในการรับจัดจําหน่ายหุ้นกู้สกุลเงินตราต่างประเทศ ให้บริษัทหลักทรัพย์ดําเนินการได้เฉพาะหุ้นกู้ที่มีอันดับความน่าเชื่อถือของหุ้นกู้ ผู้ออกหุ้นกู้ หรือผู้ค้ําประกันหุ้นกู้ อยู่ในอันดับที่ผู้ลงทุนสามารถลงทุนได้ (investment grade)ข้อ ๔ ในการพิจารณาคําขอเปิดบัญชีและการทําสัญญากับลูกค้า หรือการทําธุรกรรมกับลูกค้าเป็นครั้งแรกในกรณีที่ไม่มีการเปิดบัญชี สําหรับหุ้นกู้สกุลเงินตราต่างประเทศ ให้บริษัทหลักทรัพย์ดําเนินการดังนี้ (1) จัดให้มีกระบวนการที่เพียงพอที่จะทําให้มั่นใจได้ว่าลูกค้าเป็นบุคคลเดียวกับที่ปรากฏตามเอกสารหลักฐานที่ใช้ประกอบการขอเปิดบัญชีหรือทําธุรกรรม รวมทั้งตรวจสอบตัวตนที่แท้จริงของลูกค้า ผู้รับประโยชน์ที่แท้จริงและผู้มีอํานาจควบคุมการทําธุรกรรมด้านหลักทรัพย์ของลูกค้า (2) จัดให้มีข้อมูลหรือเอกสารหลักฐานอย่างเพียงพอที่จะทราบถึงวัตถุประสงค์ในการลงทุน ระดับความรู้ความเข้าใจและประสบการณ์เกี่ยวกับการลงทุนในหลักทรัพย์ต่างประเทศ ฐานะการเงินและความสามารถในการชําระหนี้ของลูกค้า เพื่อใช้ประกอบการพิจารณาคําขอเปิดบัญชี การทําธุรกรรมและการให้คําแนะนํากับลูกค้าในกรณีที่ลูกค้าตามวรรคหนึ่งเป็นลูกค้าที่มีการลงทุนในหลักทรัพย์ต่างประเทศผ่านบริษัทหลักทรัพย์ตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีกาในการเป็นนายหน้าซื้อขายหลักทรัพย์และการค้าหลักทรัพย์ต่างประเทศอยู่ก่อนแล้ว ให้บริษัทหลักทรัพย์ดังกล่าวได้รับยกเว้นไม่ต้องดําเนินการตามวรรคหนึ่งสําหรับลูกค้ารายนั้นข้อ ๕ บริษัทหลักทรัพย์จะให้บริการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ประเภทหุ้นกู้สกุลเงินตราต่างประเทศ โดยใช้วงเงินจัดสรรกับลูกค้าแต่ละรายได้ต่อเมื่อได้รับการจัดสรรวงเงินจากสํานักงานตามรูปแบบและวิธีการที่สํานักงานกําหนด ในการให้บริการตามวรรคหนึ่งทุกครั้ง ให้บริษัทหลักทรัพย์ตรวจสอบวงเงินที่ลูกค้ารายนั้นยังคงใช้ได้ เพื่อให้มั่นใจว่าการลงทุนของลูกค้ายังคงอยู่ภายในวงเงินที่ได้รับจัดสรรข้อ ๖ ในการให้บริการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ประเภทหุ้นกู้สกุลเงินตราต่างประเทศ ให้บริษัทหลักทรัพย์ดําเนินการดังนี้ (1) ควบคุมดูแลให้ผู้ติดต่อกับผู้ลงทุนให้คําแนะนําเกี่ยวกับการลงทุนในหุ้นกู้สกุลเงินตราต่างประเทศให้เหมาะสมสอดคล้องกับวัตถุประสงค์ในการลงทุน ระดับความรู้ความเข้าใจและประสบการณ์เกี่ยวกับการลงทุนในหลักทรัพย์ต่างประเทศ ฐานะการเงินและความสามารถในการชําระหนี้ของลูกค้า ในกรณีที่มีการให้คําแนะนํากับลูกค้า (2) จัดให้มีกระบวนการที่จะทําให้มั่นใจได้ว่าลูกค้าทราบถึงข้อจํากัดและความเสี่ยงที่เกี่ยวข้องกับการลงทุนในหุ้นกู้สกุลเงินตราต่างประเทศเพื่อประกอบการตัดสินใจของผู้ลงทุน โดยอย่างน้อยต้องจัดทําเอกสารเปิดเผยข้อมูลในเรื่องดังกล่าวตามแนวทางของเอกสารการเปิดเผยข้อมูลที่สมาคมบริษัทหลักทรัพย์กําหนดและได้รับความเห็นชอบจากสํานักงาน (3) จัดให้ลูกค้าทําการซื้อขายหุ้นกู้สกุลเงินตราต่างประเทศผ่านบัญชีเงินสด ในกรณีที่ให้บริการเป็นนายหน้าซื้อขายหลักทรัพย์กับลูกค้า (4) รายงานข้อมูลการใช้วงเงินจัดสรรของลูกค้าแต่ละราย ตามแบบและวิธีการที่สํานักงานจัดไว้ในเว็บไซต์ของสํานักงาน (5) ปฏิบัติตามขั้นตอน ระเบียบ และวิธีปฏิบัติอื่นตามที่สมาคมบริษัทหลักทรัพย์กําหนดและได้รับความเห็นชอบจากสํานักงานหมวด ๒ วันมีผลใช้บังคับของประกาศ ข้อ ๗ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 4 มิถุนายน พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุนหมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อกําหนดหลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ประเภทหุ้นกู้สกุลเงินตราต่างประเทศ ที่ได้รับอนุญาตให้เสนอขายในประเทศไทย จึงจําเป็นต้องออกประกาศนี้